મારી માને હું ‘ભીભી’ કહેતો હતો. એ મને બહુ પ્યાર કરતી હતી. મારા પિતાએ મને વર્ષે કિન્ડરગાર્ડનમાં ભણવા મૂક્યો હતો. ત્યાં બાઈ સાથે ગયો ત્યારે કંઈ પ્રાર્થના ચાલતી હતી અને મોટેથી હાર્મોનિયમ વાગતું હતું. મને નાનપણથી હાર્મોનિયમનો અવાજ ગમતો નથી એટલે એનો અવાજ સાંભળીને મને ડર લાગ્યો અને મેં અંદર જવાની ના પાડી. બાઈ મને પાછી ઘેર લઈ આવી ત્યારે મારા પિતા મારા પર ગુસ્સે થયા અને પાછો મોકલ્યો. હાર્મોનિયમનો રાક્ષસ જેવો અવાજ યાદ કરીને ડરના માર્યા મને ચડ્ડીમાં મળત્યાગ થઈ ગયો એટલે ‘ભીભી’ મારા પિતા પર બહુ ચિડાઈ અને મને તે દિવસે તો કિન્ડરગાર્ડનમાંથી બચાવી લીધો.